CELEX: 32022D0774
Language: lv
Date: 2022-04-13 00:00:00
Title: Komisijas Lēmums (ES) 2022/774 (2022. gada 13. aprīlis) par darbības uzlabošanas mērķu, kas iekļauti darbības uzlabošanas plāna projektā, kuru Austrija iesniegusi saskaņā ar Eiropas Parlamenta un Padomes Regulu (EK) Nr. 549/2004, atbilstību Savienības mēroga darbības uzlabošanas mērķiem trešajam pārskata periodam (izziņots ar dokumenta numuru C(2022) 2297) (Autentisks ir tikai teksts vācu valodā) (Dokuments attiecas uz EEZ)

18.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 139/162
               
            
         KOMISIJAS LĒMUMS (ES) 2022/774
         (2022. gada 13. aprīlis)
         par darbības uzlabošanas mērķu, kas iekļauti darbības uzlabošanas plāna projektā, kuru Austrija iesniegusi saskaņā ar Eiropas Parlamenta un Padomes Regulu (EK) Nr. 549/2004, atbilstību Savienības mēroga darbības uzlabošanas mērķiem trešajam pārskata periodam
         
            
               (izziņots ar dokumenta numuru C(2022) 2297)
            
         
         (Autentisks ir tikai teksts vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 549/2004 (2004. gada 10. marts), ar ko nosaka pamatu Eiropas vienotās gaisa telpas izveidošanai (pamatregula) (1), un jo īpaši tās 11. panta 3. punkta c) apakšpunkta pirmo daļu,
         ņemot vērā Komisijas Īstenošanas regulu (ES) 2019/317 (2019. gada 11. februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā (2), un jo īpaši tās 14. panta 2. punktu,
         tā kā:
         
            VISPĀRĪGI APSVĒRUMI
         
         
                     (1)
                  
                  
                     Saskaņā ar Regulas (EK) Nr. 549/2004 11. pantu ir jāizveido darbības uzlabošanas sistēma aeronavigācijas pakalpojumiem un tīkla funkcijām. Turklāt saskaņā ar Īstenošanas regulas (ES) 2019/317 10. pantu dalībvalstīm valsts vai funkcionālo gaisa telpas bloku (FAB) līmenī ir jāizstrādā saistoši darbības uzlabošanas mērķi katram aeronavigācijas pakalpojumu un tīkla funkciju darbības uzlabošanas sistēmas pārskata periodam. Minētajiem darbības uzlabošanas mērķiem jāatbilst Savienības mēroga mērķiem, kurus Komisija noteikusi attiecīgajam pārskata periodam. Komisijai ir pienākums, izmantojot Īstenošanas regulas (ES) 2019/317 IV pielikumā noteiktos novērtēšanas kritērijus, novērtēt, vai ierosinātie darbības uzlabošanas mērķi, kas ietverti dalībvalstu izstrādātajos darbības uzlabošanas plānu projektos, atbilst Savienības mēroga darbības uzlabošanas mērķiem.
                  
               
                     (2)
                  
                  
                     Covid-19 pandēmijas uzliesmojums kopš 2020. kalendāra gada pirmā ceturkšņa ir būtiski ietekmējis gaisa transporta nozari un dalībvalstu un trešo valstu veikto pandēmijas ierobežošanas pasākumu rezultātā ievērojami samazinājis gaisa satiksmes apjomu salīdzinājumā ar pirmspandēmijas līmeni.
                  
               
                     (3)
                  
                  
                     Savienības mēroga darbības uzlabošanas mērķi trešajam pārskata periodam (“RP3”) sākotnēji tika noteikti Komisijas Īstenošanas lēmumā (ES) 2019/903 (3). Šie Savienības mēroga darbības uzlabošanas mērķi un dalībvalstu pēcāk iesniegtie RP3 darbības uzlabošanas plānu projekti tika izstrādāti pirms Covid-19 pandēmijas uzliesmojuma, tāpēc tajos nebija iespējams ņemt vērā to, ka pandēmijas rezultātā apstākļi gaisa transporta nozarē ir būtiski mainījušies.
                  
               
                     (4)
                  
                  
                     Reaģējot uz Covid-19 pandēmijas ietekmi uz aeronavigācijas pakalpojumu sniegšanu, Komisijas Īstenošanas regulā (ES) 2020/1627 (4) RP3 tika noteikti ārkārtas pasākumi, ar kuriem atkāpjas no Īstenošanas regulas (ES) 2019/317 noteikumiem. Komisija 2021. gada 2. jūnijā saskaņā ar Īstenošanas regulas (ES) 2020/1627 2. panta 1. punktu pieņēma Komisijas Īstenošanas lēmumu (ES) 2021/891 (5), nosakot pārskatītus Savienības mēroga darbības uzlabošanas mērķus RP3.
                  
               
                     (5)
                  
                  
                     Komisija norāda, ka Eirokontroles Statistikas un prognožu dienesta (turpmāk “STATFOR”) 2021. gada oktobra satiksmes bāzes prognozē ir paredzēts, ka gaisa satiksme Savienības mērogā sasniegs pirmspandēmijas līmeni 2023. gada laikā un 2024. gadā šo līmeni pārsniegs. Tomēr nenoteiktības līmenis attiecībā uz satiksmes attīstību joprojām ir īpaši augsts ar Covid-19 epidemioloģiskās situācijas attīstību saistīto risku dēļ. Komisija arī norāda, ka ir paredzams, ka satiksmes atjaunošanās dalībvalstīs būs nevienmērīga.
                  
               
                     (6)
                  
                  
                     Visas dalībvalstis ir izstrādājušas un pieņēmušas darbības uzlabošanas plānu projektus, kuros ietverti pārskatīti vietējie darbības uzlabošanas mērķi RP3 un kuri līdz 2021. gada 1. oktobrim tika iesniegti Komisijas novērtējumam. Pēc šo darbības uzlabošanas plānu projektu pilnīguma verifikācijas Komisija pieprasīja dalībvalstīm līdz 2021. gada 17. novembrim iesniegt atjauninātus darbības uzlabošanas plānu projektus. Šajā lēmumā norādītais Komisijas novērtējums pamatojas uz Austrijas iesniegto atjaunināto darbības uzlabošanas plāna projektu.
                  
               
                     (7)
                  
                  
                     Darbības izvērtēšanas iestāde, kas palīdz Komisijai darbības uzlabošanas sistēmas īstenošanā saskaņā ar Regulas (EK) Nr. 549/2004 11. panta 2. punktu, ir Komisijai iesniegusi ziņojumu, kurā ir ietverti tās ieteikumi par RP3 darbības uzlabošanas plānu projektu novērtējumu.
                  
               
                     (8)
                  
                  
                     Komisija saskaņā ar Īstenošanas regulas (ES) 2019/317 14. panta 1. punktu ir novērtējusi Austrijas ierosināto vietējo darbības uzlabošanas mērķu atbilstību, pamatojoties uz minētās īstenošanas regulas IV pielikuma 1. punktā noteiktajiem novērtēšanas kritērijiem un ņemot vērā vietējos apstākļus. Attiecībā uz katru galveno darbības jomu un saistītajiem darbības uzlabošanas mērķiem Komisija novērtējumu ir papildinājusi, pārskatot darbības uzlabošanas plāna projektu attiecībā uz elementiem, kas noteikti minētās īstenošanas regulas IV pielikuma 2. punktā.
                  
               
            KOMISIJAS NOVĒRTĒJUMS
         
         
            Darbības uzlabošanas mērķu projektu novērtējums galvenajā darbības jomā “drošība”
         
         
                     (9)
                  
                  
                     Galvenajā darbības jomā “drošība” Komisija ir novērtējusi Austrijas iesniegto mērķu atbilstību attiecībā uz aeronavigācijas pakalpojumu sniedzēju drošības pārvaldības efektivitāti, pamatojoties uz Īstenošanas regulas (ES) 2019/317 IV pielikuma 1.1. punktā noteikto kritēriju. Minētais novērtējums tika veikts, ņemot vērā vietējos apstākļus, un tika papildināts ar drošības mērķu sasniegšanai plānoto pasākumu pārskatu attiecībā uz elementiem, kas noteikti Īstenošanas regulas (ES) 2019/317 IV pielikuma 2.1. punkta a) apakšpunktā.
                  
               
                     (10)
                  
                  
                     Darbības uzlabošanas mērķu projekti galvenajā darbības jomā “drošība”, kurus ierosināja Austrija attiecībā uz drošības pārvaldības efektivitāti, dalījumā pa katru drošības pārvaldības mērķi un izteikti kā īstenošanas līmenis, ir šādi:
                     
                                 
                                    Austrija
                                 
                              
                              
                                 
                                    Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim
                                 
                              
                           
                                 
                                    Attiecīgais aeronavigācijas pakalpojumu sniedzējs
                                 
                              
                              
                                 
                                    Drošības pārvaldības mērķis
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 Austro Control
                              
                              
                                 Drošības politika un mērķi
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Drošības riska pārvaldība
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Drošības garantija
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Drošības veicināšana
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Drošības kultūra
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
               
                     (11)
                  
                  
                     Komisija ir konstatējusi, ka Austrijas ierosinātie drošības mērķu projekti aeronavigācijas pakalpojumu sniedzējam (Austro Control) ir līdzvērtīgi Savienības mēroga drošības mērķiem, kas noteikti 2024. gadam.
                  
               
                     (12)
                  
                  
                     Komisija norāda, ka Austrijas iesniegtajā darbības uzlabošanas plāna projektā Austro Control ir noteikti pasākumi vietējo drošības mērķu sasniegšanai, piemēram, investīcijas resursos “drošības riska pārvaldības” jomā, pārrobežu sadarbības uzlabošana drošības jomā, izmantojot apsekojumus, kā arī apmācība un izpratnes veicināšana “drošības kultūras” jomā.
                  
               
                     (13)
                  
                  
                     Pamatojoties uz konstatējumiem, kas izklāstīti 11. un 12. apsvērumā, un ņemot vērā to, ka Savienības mēroga darbības uzlabošanas mērķi drošības jomā, kas noteikti Īstenošanas lēmumā (ES) 2021/891, jāsasniedz līdz RP3 pēdējam gadam, proti, 2024. gadam, Austrijas darbības uzlabošanas plāna projektā iekļauto mērķu projekti būtu jāvērtē kā atbilstīgi Savienības mēroga darbības uzlabošanas mērķiem galvenajā darbības jomā “drošība”.
                  
               
            Darbības uzlabošanas mērķu projektu novērtējums galvenajā darbības jomā “vide”
         
         
                     (14)
                  
                  
                     Saistībā ar galveno darbības jomu “vide” Austrijas iesniegto mērķu atbilstība attiecībā uz faktiskās trajektorijas vidējo horizontālā maršruta lidojuma efektivitāti tika novērtēta, pamatojoties uz Īstenošanas regulas (ES) 2019/317 IV pielikuma 1.2. punktā noteikto kritēriju. Mērķi, kas ietverti Austrijas darbības uzlabošanas plāna projektā, attiecīgi tika salīdzināti ar konkrētajām horizontālā maršruta lidojuma efektivitātes atsauces vērtībām, kuras noteiktas Eiropas maršrutu tīkla uzlabošanas plānā (“ERNIP”), kas bija pieejams laikā, kad tika pieņemti pārskatītie Savienības mēroga darbības uzlabošanas mērķi trešajam pārskata periodam, proti, 2021. gada 2. jūnijā. Minētais novērtējums tika veikts, ņemot vērā vietējos apstākļus, un tika papildināts ar to vides mērķu sasniegšanai plānoto pasākumu pārskatu, kas noteikti Īstenošanas regulas (ES) 2019/317 IV pielikuma 2.1. punkta a) apakšpunktā.
                  
               
                     (15)
                  
                  
                     Attiecībā uz 2020. kalendāra gadu Savienības mēroga darbības uzlabošanas mērķis RP3 galvenajā darbības jomā “vide”, kas sākotnēji tika izklāstīts Īstenošanas lēmumā (ES) 2019/903, netika pārskatīts ar Īstenošanas lēmumu (ES) 2021/891, ņemot vērā, ka laikposms šā mērķa īstenošanai bija beidzies un ka tādējādi tā īstenošana bija kļuvusi galīga, neatstājot iespēju veikt atpakaļejošas korekcijas. Attiecīgi dalībvalstīm līdz 2021. gada 1. oktobrim iesniegtajos darbības uzlabošanas plānu projektos nebija jāpārskata savi vietējie darbības uzlabošanas mērķi 2020. kalendāra gadam galvenajā darbības jomā “vide”. Tādējādi vietējo vides darbības uzlabošanas mērķu atbilstība attiecīgajiem Savienības mēroga darbības uzlabošanas mērķiem būtu jānovērtē attiecībā uz 2021., 2022., 2023. un 2024. kalendāra gadu.
                  
               
                     (16)
                  
                  
                     Darbības uzlabošanas mērķu projekti galvenajā darbības jomā “vide”, kurus ierosināja Austrija, un ERNIP noteiktās atbilstošās valsts atsauces vērtības par RP3, kas izteiktas kā faktiskās trajektorijas vidējā horizontālā maršruta lidojuma efektivitāte, ir šādas:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Austrijas maršruta vides mērķu projekti, kas izteikti kā faktiskās trajektorijas vidējā horizontālā maršruta lidojuma efektivitāte
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                           
                                 Atsauces vērtības Austrijai
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                           
               
                     (17)
                  
                  
                     Komisija konstatē, ka Austrijas ierosinātie vides mērķu projekti ir vienādi ar attiecīgajām valsts atsauces vērtībām katram kalendāra gadam laikposmā no 2021. līdz 2024. gadam.
                  
               
                     (18)
                  
                  
                     Attiecībā uz Īstenošanas regulas (ES) 2019/317 IV pielikuma 2.1. punkta a) apakšpunktā noteikto Komisija norāda, ka Austrija darbības uzlabošanas plāna projektā ir norādījusi pasākumus vietējo vides mērķu sasniegšanai, kas ietver tās dalību Dienvidaustrumu valstu kopējā iniciatīvā “Brīvā maršruta gaisa telpa” (SECSI FRA), pārrobežu sadarbības pasākumus, kā arī vietējās un apakšreģionālās gaisa telpas pārvaldības atbalsta sistēmu ieviešanu, lai uzlabotu civilo un militāro koordināciju.
                  
               
                     (19)
                  
                  
                     Pamatojoties uz 17. un 18. apsvērumā izklāstītajiem konstatējumiem, mērķu projekti, kas ietverti Austrijas darbības uzlabošanas plāna projektā, būtu jāvērtē kā atbilstoši Savienības mēroga darbības uzlabošanas mērķiem galvenajā darbības jomā “vide”.
                  
               
            Darbības uzlabošanas mērķu projektu novērtējums galvenajā darbības jomā “veiktspēja”
         
         
                     (20)
                  
                  
                     Saistībā ar galveno darbības jomu “veiktspēja” Austrijas iesniegto mērķu atbilstība attiecībā uz vidējo maršruta gaisa satiksmes plūsmas pārvaldības (“ATFM”) kavēšanos katrā lidojumā tika novērtēta, pamatojoties uz Īstenošanas regulas (ES) 2019/317 IV pielikuma 1.3. punktā noteikto kritēriju. Mērķi, kas ietverti Austrijas darbības uzlabošanas plāna projektā, attiecīgi tika salīdzināti ar konkrētajām atsauces vērtībām, kuras noteiktas tīkla darbības plānā, kas bija pieejams laikā, kad tika pieņemti pārskatītie Savienības mēroga darbības uzlabošanas mērķi trešajam pārskata periodam, proti, 2021. gada 2. jūnijā. Minētais novērtējums tika veikts, ņemot vērā vietējos apstākļus, un tika papildināts ar to veiktspējas mērķu sasniegšanai plānoto pasākumu pārskatu, kas noteikti Īstenošanas regulas (ES) 2019/317 IV pielikuma 2.1. punkta a) apakšpunktā.
                  
               
                     (21)
                  
                  
                     Attiecībā uz 2020. kalendāra gadu Savienības mēroga darbības uzlabošanas mērķis RP3 galvenajā darbības jomā “veiktspēja”, kas sākotnēji tika izklāstīts Īstenošanas lēmumā (ES) 2019/903, netika pārskatīts ar Īstenošanas lēmumu (ES) 2021/891, ņemot vērā, ka laikposms šā mērķa īstenošanai bija beidzies un ka tādējādi tā īstenošana bija kļuvusi galīga, neatstājot iespēju veikt atpakaļejošas korekcijas. Attiecīgi dalībvalstīm līdz 2021. gada 1. oktobrim iesniegtajos darbības uzlabošanas plānu projektos nebija jāpārskata savi vietējie darbības uzlabošanas mērķi 2020. kalendāra gadam galvenajā darbības jomā “veiktspēja”. Tādējādi vietējo veiktspējas darbības uzlabošanas mērķu atbilstība attiecīgajiem Savienības mēroga darbības uzlabošanas mērķiem būtu jānovērtē attiecībā uz 2021., 2022., 2023. un 2024. kalendāra gadu.
                  
               
                     (22)
                  
                  
                     Austrijas ierosinātie maršruta veiktspējas mērķu projekti par RP3, kas izteikti ATFM kavēšanās minūtēs katrā lidojumā, kā arī atbilstošās atsauces vērtības, kas noteiktas tīkla darbības plānā, ir šādas:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Austrijas maršruta veiktspējas mērķu projekti, kas izteikti ATFM kavēšanās minūtēs katrā lidojumā
                              
                              
                                 
                                    0,10 
                                 
                              
                              
                                 
                                    0,17 
                                 
                              
                              
                                 
                                    0,17 
                                 
                              
                              
                                 
                                    0,16 
                                 
                              
                           
                                 Atsauces vērtības Austrijai
                              
                              
                                 0,10 
                              
                              
                                 0,17 
                              
                              
                                 0,17 
                              
                              
                                 0,16 
                              
                           
               
                     (23)
                  
                  
                     Komisija konstatē, ka Austrijas ierosinātie veiktspējas mērķu projekti ir vienādi ar attiecīgajām valsts atsauces vērtībām katram kalendāra gadam laikposmā no 2021. līdz 2024. gadam.
                  
               
                     (24)
                  
                  
                     Attiecībā uz Īstenošanas regulas (ES) 2019/317 IV pielikuma 2.1. punkta a) apakšpunktā noteikto Komisija atzīmē, ka Austrija darbības uzlabošanas plāna projektā ir norādījusi virkni pasākumu, kuri paredzēti vietējo maršruta veiktspējas mērķu sasniegšanai. Šie pasākumi ietver gaisa satiksmes vadības dispečeru pastāvīgu pieņemšanu darbā un apmācību, elastīgas un centralizētas sarakstu sastādīšanas sistēmas, ATFM darbību pastāvīgu uzlabošanu un pārrobežu sadarbību ar kaimiņvalstīm.
                  
               
                     (25)
                  
                  
                     Pamatojoties uz 23. un 24. apsvērumā izklāstītajiem konstatējumiem, mērķu projekti, kas ietverti Austrijas darbības uzlabošanas plāna projektā, būtu jāvērtē kā atbilstoši Savienības mēroga darbības uzlabošanas mērķiem galvenajā darbības jomā “veiktspēja”.
                  
               
            Pārskats par veiktspējas mērķu projektiem attiecībā uz termināla aeronavigācijas pakalpojumiem
         
         
                     (26)
                  
                  
                     Attiecībā uz lidostām, uz kurām attiecas Īstenošanas regulas (ES) 2019/317 darbības joma, kā minēts regulas 1. panta 3. un 4. punktā, Komisija savu novērtējumu par maršruta veiktspējas mērķu projektiem papildināja ar veiktspējas mērķu projektu pārskatu attiecībā uz termināla aeronavigācijas pakalpojumiem saskaņā ar Īstenošanas regulas (ES) 2019/317 IV pielikuma 2.1. punkta b) apakšpunktu. Par šiem mērķu projektiem tika konstatēts, ka tie rada bažas attiecībā uz Austriju.
                  
               
                     (27)
                  
                  
                     Komisija ir konstatējusi, ka ierosinātie RP3 mērķi attiecībā uz vidējo ielidošanas ATFM kavēšanos, kas ir 0,87 minūtes, 0,84 minūtes un 0,82 minūtes katrā lidojumā attiecīgi 2022., 2023. un 2024. kalendāra gadam, ir augstāki nekā sasniegtie ATFM kavēšanās rādītāji otrajā pārskata periodā (RP2), kas svārstās no 0,49 līdz 0,81 minūtei katrā lidojumā.
                  
               
                     (28)
                  
                  
                     Otrkārt, lidostu līmenī salīdzinot valsts mērķu projektus attiecībā uz vidējo ielidošanas ATFM kavēšanos ar līdzīgu lidostu darbību otrajā pārskata periodā (RP2), Komisija ir konstatējusi, ka Vīnes, Insbrukas un Zalcburgas lidostā ATFM kavēšanās laiki ir paredzami lielāki, nekā prognozēts līdzīgām lidostām.
                  
               
                     (29)
                  
                  
                     Tāpēc Komisija uzskata, ka Austrijai saistībā ar tās galīgā darbības uzlabošanas plāna pieņemšanu saskaņā ar Īstenošanas regulas (ES) 2019/317 16. panta a) punktu būtu papildus jāpamato termināla veiktspējas mērķi trešajam pārskata periodam, ņemot vērā iepriekš 27. un 28. apsvērumā minētos konstatējumus, vai būtu jāpārskata šie mērķi, koriģējot tos uz leju.
                  
               
            Darbības uzlabošanas mērķu projektu novērtējums galvenajā darbības jomā “izmaksu efektivitāte”
         
         
                     (30)
                  
                  
                     Galvenajā darbības jomā “izmaksu efektivitāte” Austrijas iesniegto mērķu atbilstība attiecībā uz maršruta aeronavigācijas pakalpojumu aprēķinātajām vienības izmaksām (“DUC”) tika novērtēta, pamatojoties uz Īstenošanas regulas (ES) 2019/317 IV pielikuma 1.4. punkta a), b) un c) apakšpunktā noteiktajiem kritērijiem. Minētie kritēriji ir DUC tendence RP3 laikā, DUC ilgtermiņa tendence RP2 un RP3 (2015.–2024. gads) un tarifikācijas zonas līmenī DUC bāzes līnijas vērtība salīdzinājumā ar vidējo vērtību tarifikācijas zonās, kurās aeronavigācijas pakalpojumu sniedzējiem ir līdzīga darbības un ekonomiskā vide.
                  
               
                     (31)
                  
                  
                     Maršruta izmaksu efektivitātes mērķu novērtējums tika veikts, ņemot vērā vietējos apstākļus. Tas tika papildināts ar pārskatu par minētajiem mērķiem pamatā esošajiem galvenajiem faktoriem un parametriem, kas noteikti Īstenošanas regulas (ES) 2019/317 IV pielikuma 2.1. punkta d) apakšpunktā.
                  
               
                     (32)
                  
                  
                     Austrijas ierosinātie maršruta izmaksu efektivitātes mērķu projekti par RP3 ir šādi:
                     
                                 
                                    Austrijas maršruta tarifikācijas zona
                                 
                              
                              
                                 
                                    2014. gads – bāzes līnijas vērtība
                                 
                              
                              
                                 
                                    2019. gads – bāzes līnijas vērtība
                                 
                              
                              
                                 
                                    2020–2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Maršruta izmaksu efektivitātes mērķu projekti, kas izteikti kā maršruta aprēķinātās vienības izmaksas (reālā izteiksmē 2017. gada cenās)
                              
                              
                                 
                                    69,54  EUR
                                 
                              
                              
                                 
                                    63,19  EUR
                                 
                              
                              
                                 
                                    109,28  EUR
                                 
                              
                              
                                 
                                    62,09  EUR
                                 
                              
                              
                                 
                                    54,65  EUR
                                 
                              
                              
                                 
                                    50,07  EUR
                                 
                              
                           
               
                     (33)
                  
                  
                     Attiecībā uz kritēriju, kas noteikts Īstenošanas regulas (ES) 2019/317 IV pielikuma 1.4. punkta a) apakšpunktā, Komisija norāda, ka tarifikācijas zonas līmenī aprēķināto Austrijas maršruta vienības izmaksu tendence, kas ir –5,7 % RP3 laikā, pārsniedz Savienības mēroga tendenci, kas ir +1,0 % tajā pašā periodā.
                  
               
                     (34)
                  
                  
                     Attiecībā uz kritēriju, kas noteikts Īstenošanas regulas (ES) 2019/317 IV pielikuma 1.4. punkta b) apakšpunktā, Komisija norāda, ka tarifikācijas zonas līmenī aprēķināto Austrijas maršruta vienības izmaksu ilgtermiņa tendence RP2 un RP3 laikā, kas ir –3,6 %, pārsniedz Savienības mēroga ilgtermiņa tendenci, kas ir –1,3 % tajā pašā periodā.
                  
               
                     (35)
                  
                  
                     Attiecībā uz kritēriju, kas noteikts Īstenošanas regulas (ES) 2019/317 IV pielikuma 1.4. punkta c) apakšpunktā, Komisija norāda, ka Austrijas bāzes līnijas vērtība DUC 63,19 EUR, izteikta reālā izteiksmē 2017. gada cenās (“EUR2017”), ir par 21,3 % mazāka nekā attiecīgās salīdzinājuma grupas vidējā bāzes līnijas vērtība 80,26 EUR, izteikta EUR2017. Komisija atzīmē, ka Austrijas maršruta aprēķinātās vienības izmaksas ir būtiski mazākas nekā salīdzinājuma grupas vidējās izmaksas visā RP3, turklāt attiecībā uz 2024. gadu novērotā starpība ir –42,6 %.
                  
               
                     (36)
                  
                  
                     Pamatojoties uz 33.–35. apsvērumā izklāstītajiem konstatējumiem, mērķu projekti, kas ietverti Austrijas darbības uzlabošanas plāna projektā, būtu jāvērtē kā atbilstoši Savienības mēroga darbības uzlabošanas mērķiem galvenajā darbības jomā “izmaksu efektivitāte”.
                  
               
            Pārskats par izmaksu efektivitātes mērķu projektiem attiecībā uz termināla aeronavigācijas pakalpojumiem
         
         
                     (37)
                  
                  
                     Attiecībā uz lidostām, uz kurām attiecas Īstenošanas regulas (ES) 2019/317 darbības joma, kā minēts regulas 1. panta 3. un 4. punktā, Komisija savu novērtējumu par maršruta izmaksu efektivitātes mērķu projektiem papildināja ar izmaksu efektivitātes mērķu projektu pārskatu attiecībā uz termināla aeronavigācijas pakalpojumiem saskaņā ar Īstenošanas regulas (ES) 2019/317 IV pielikuma 2.1. punkta c) apakšpunktu. Par šiem mērķu projektiem tika konstatēts, ka tie rada bažas attiecībā uz Austriju.
                  
               
                     (38)
                  
                  
                     Salīdzinot termināla DUC ar līdzīgu lidostu veiktspēju RP3, Komisija konstatē, ka DUC Vīnes lidostai – galvenajai lidostai – tiek lēstas ievērojami lielākas nekā attiecīgo lidostu vidējās DUC.
                  
               
                     (39)
                  
                  
                     Tāpēc Komisija uzskata, ka Austrijai saistībā ar tās galīgā darbības uzlabošanas plāna pieņemšanu saskaņā ar Īstenošanas regulas (ES) 2019/317 16. panta a) punktu būtu papildus jāpamato termināla izmaksu efektivitātes mērķi trešajam pārskata periodam, ņemot vērā iepriekš 38. apsvērumā minētos konstatējumus, vai būtu jāpārskata šie mērķi, koriģējot tos uz leju.
                  
               
            Īstenošanas regulas (ES) 2019/317 11. pantā minēto stimulu shēmu pārskats, kas papildina Komisijas veikto novērtējumu par veiktspējas mērķu projektiem
         
         
                     (40)
                  
                  
                     Saskaņā ar Īstenošanas regulas (ES) 2019/317 IV pielikuma 2.1. punkta f) apakšpunktu attiecībā uz veiktspējas mērķu projektiem Komisija savu pārskatu ir papildinājusi ar Īstenošanas regulas (ES) 2019/317 11. pantā minēto stimulu shēmu projektu pārskatu. Šajā sakarā Komisija ir izvērtējusi, vai stimulu shēmu projekti atbilst pamatprasībām, kas noteiktas Īstenošanas regulas (ES) 2019/317 11. panta 1. un 3. punktā. Tika konstatēts, ka Austrijas darbības uzlabošanas plāna projektā ietvertie stimulu shēmu projekti rada bažas.
                  
               
                     (41)
                  
                  
                     Komisija norāda, ka gan maršruta veiktspējas stimulu shēma, gan termināla veiktspējas stimulu shēma, kas ierosinātas Austrijas darbības uzlabošanas plāna projektā, ietver maksimālos finansiālos zaudējumus 0,50 % apmērā no aprēķinātajām izmaksām un maksimālo finansiālo ieguvumu 0,50 % apmērā no aprēķinātajām izmaksām.
                  
               
                     (42)
                  
                  
                     Attiecībā uz minētajām stimulu shēmām Komisijai, pamatojoties uz darbības izvērtēšanas iestādes sniegto ekspertu padomu, ir lielas šaubas par to, vai ierosinātajiem maksimālajiem finansiālajiem zaudējumiem, kas ir 0,50 % no aprēķinātajām izmaksām, būtu jebkāda būtiska ietekme uz riskam pakļautajiem ieņēmumiem, kā noteikts Īstenošanas regulas (ES) 2019/317 11. panta 3. punkta a) apakšpunktā.
                  
               
                     (43)
                  
                  
                     Tāpēc Austrijai saistībā ar tās galīgā darbības uzlabošanas plāna pieņemšanu saskaņā ar Īstenošanas regulas (ES) 2019/317 16. panta a) punktu būtu jāpārskata savi stimulu shēmu projekti maršruta un termināla veiktspējas mērķu sasniegšanai, lai no minētajām stimulu shēmām izrietošie maksimālie finansiālie zaudējumi tiktu noteikti apmērā, kam ir būtiska ietekme uz riskam pakļautajiem ieņēmumiem, kā skaidri noteikts Īstenošanas regulas (ES) 2019/317 11. panta 3. punkta a) apakšpunktā, kam, pēc Komisijas domām, vajadzētu novest pie maksimālajiem finansiālajiem zaudējumiem, kuri ir vismaz 1 % no aprēķinātajām izmaksām.
                  
               
            SECINĀJUMI
         
         
                     (44)
                  
                  
                     Pamatojoties uz 10.–43. apsvērumā izklāstīto novērtējumu, Komisija ir konstatējusi, ka Austrijas iesniegtajā darbības uzlabošanas plāna projektā norādītie darbības uzlabošanas mērķi atbilst Savienības mēroga darbības uzlabošanas mērķiem.
                  
               
                     (45)
                  
                  
                     Komisija atzīmē, ka dažas dalībvalstis ir norādījušas nodomu iekļaut savā RP3 izmaksu bāzē izmaksu pozīcijas, kas ir saistītas ar lidostu bezpilota lidaparātu atklāšanas sistēmām. Pamatojoties uz darbības uzlabošanas plānu projektos iekļautajiem elementiem, nav bijis iespējams precīzi noteikt, kādā mērā dalībvalstis savā RP3 izmaksu bāzē ir iekļāvušas šādas aprēķinātās izmaksas un, ja šādas izmaksas ir iekļautas, kādā mērā tās ir radušās saistībā ar aeronavigācijas pakalpojumu sniegšanu, un tāpēc tās varētu uzskatīt par atbilstošām saskaņā ar darbības uzlabošanas un tarifikācijas sistēmu. Komisijas dienesti ir nosūtījuši ad hoc informācijas pieprasījumu visām dalībvalstīm, lai savāktu būtisku informāciju, kā arī sīkāk izpētīs ziņotās lidostu bezpilota lidaparātu atklāšanas izmaksas vienības likmes atbilstības verifikācijas kontekstā. Šis lēmums neskar Komisijas konstatējumus un secinājumus saistībā ar bezpilota lidaparātu atklāšanas izmaksu tematu.
                  
               
                     (46)
                  
                  
                     Reaģējot uz Krievijas militāro agresiju pret Ukrainu, kura sākās 2022. gada 24. februārī, Savienība ir pieņēmusi ierobežojošus pasākumus, aizliedzot Krievijas gaisa pārvadātājiem, visiem Krievijā reģistrētajiem gaisa kuģiem un visiem ārpus Krievijas reģistrētajiem gaisa kuģiem, kuri pieder Krievijas fiziskajām vai juridiskajām personām, uzņēmumiem vai iestādēm vai kurus Krievijas fiziskās vai juridiskās personas, uzņēmumi vai iestādes ir nomājušas vai citādi kontrolē, nolaisties vai pacelties Savienības teritorijā vai tai pārlidot. Šo pasākumu rezultātā gaisa satiksme gaisa telpā virs Savienības teritorijas ir samazinājusies. Tomēr ietekmei Savienības mērogā nevajadzētu būt salīdzināmai ar gaisa satiksmes samazināšanos, ko izraisīja Covid-19 pandēmijas uzliesmojums 2020. gada martā. Tāpēc ir lietderīgi saglabāt esošos pasākumus un procesus darbības uzlabošanas un tarifikācijas sistēmas īstenošanai RP3 laikā.
                  
               IR PIEŅĒMUSI ŠO LĒMUMU.
         
            1. pants
            Darbības uzlabošanas mērķi, ko Austrija ir iekļāvusi darbības uzlabošanas plāna projektā, kurš iesniegts saskaņā ar Regulu (EK) Nr. 549/2004, un kas uzskaitīti šā lēmuma pielikumā, atbilst Savienības mēroga darbības uzlabošanas mērķiem trešajam pārskata periodam, kuri noteikti Īstenošanas lēmumā (ES) 2021/891.
         
         
            2. pants
            Šis lēmums ir adresēts Austrijas Republikai.
         
         
            Briselē, 2022. gada 13. aprīlī
            
               
                  Komisijas vārdā –
               
               
                  Komisijas locekle
               
               Adina VĂLEAN
            
         
         
            (1)  OV L 96, 31.3.2004., 1. lpp.
         
         
            (2)  Komisijas Īstenošanas regula (ES) 2019/317 (2019. gada 11. februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (OV L 56, 25.2.2019., 1. lpp.).
         
            (3)  Komisijas Īstenošanas lēmums (ES) 2019/903 (2019. gada 29. maijs), ar ko nosaka Savienības mēroga darbības uzlabošanas mērķus gaisa satiksmes pārvaldības tīklam trešajam pārskata periodam, kurš sākas 2020. gada 1. janvārī un beidzas 2024. gada 31. decembrī (OV L 144, 3.6.2019., 49. lpp.).
         
            (4)  Komisijas Īstenošanas regula (ES) 2020/1627 (2020. gada 3. novembris) par ārkārtas pasākumiem Covid-19 pandēmijas dēļ Eiropas vienotās gaisa telpas darbības uzlabošanas sistēmas un tarifikācijas sistēmas trešajam pārskata periodam (2020.–2024. gads) (OV L 366, 4.11.2020., 7. lpp.).
         
            (5)  Komisijas Īstenošanas lēmums (ES) 2021/891 (2021. gada 2. jūnijs), ar ko nosaka pārskatītus Savienības mēroga darbības uzlabošanas mērķus gaisa satiksmes pārvaldības tīklam trešajam pārskata periodam (2020.–2024. gads) un atceļ Īstenošanas lēmumu (ES) 2019/903 (OV L 195, 3.6.2021., 3. lpp.).
      
      
         
            PIELIKUMS
            Darbības uzlabošanas mērķi, kas iekļauti darbības uzlabošanas plāna projektā, kuru Austrija iesniegusi saskaņā ar Regulu (EK) Nr. 549/2004, un kas atzīti par atbilstošiem Savienības mēroga darbības uzlabošanas mērķiem trešajam pārskata periodam
            
               GALVENĀ DARBĪBAS JOMA “DROŠĪBA”
            
            
               Drošības pārvaldības efektivitāte
            
            
                        
                           Austrija
                        
                     
                     
                        
                           Drošības pārvaldības efektivitātes mērķi, kas izteikti kā īstenošanas līmenis, sākot no EASA A līmeņa līdz D līmenim
                        
                     
                  
                        
                           Attiecīgais aeronavigācijas pakalpojumu sniedzējs
                        
                     
                     
                        
                           Drošības pārvaldības mērķis
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        Austro Control
                     
                     
                        Drošības politika un mērķi
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Drošības riska pārvaldība
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Drošības garantija
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Drošības veicināšana
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Drošības kultūra
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
               GALVENĀ DARBĪBAS JOMA “VIDE”
            
            
               Faktiskās trajektorijas vidējā horizontālā maršruta lidojuma efektivitāte
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Austrijas maršruta vides mērķu projekti, kas izteikti kā faktiskās trajektorijas vidējā horizontālā maršruta lidojuma efektivitāte
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                  
                        Atsauces vērtības Austrijai
                     
                     
                        1,96  %
                     
                     
                        1,96  %
                     
                     
                        1,96  %
                     
                     
                        1,96  %
                     
                  
               GALVENĀ DARBĪBAS JOMA “VEIKTSPĒJA”
            
            
               Maršruta ATFM kavēšanās minūtes vidēji katrā lidojumā
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Austrijas maršruta veiktspējas mērķu projekti, kas izteikti ATFM kavēšanās minūtēs katrā lidojumā
                     
                     
                        
                           0,10 
                        
                     
                     
                        
                           0,17 
                        
                     
                     
                        
                           0,17 
                        
                     
                     
                        
                           0,16 
                        
                     
                  
                        Atsauces vērtības Austrijai
                     
                     
                        0,10 
                     
                     
                        0,17 
                     
                     
                        0,17 
                     
                     
                        0,16 
                     
                  
               GALVENĀ DARBĪBAS JOMA “IZMAKSU EFEKTIVITĀTE”
            
            
               Maršruta aeronavigācijas pakalpojumu aprēķinātās vienības izmaksas
            
            
                        
                           Austrijas maršruta tarifikācijas zona
                        
                     
                     
                        
                           2014. gads – bāzes līnijas vērtība
                        
                     
                     
                        
                           2019. gads – bāzes līnijas vērtība
                        
                     
                     
                        
                           2020–2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Maršruta izmaksu efektivitātes mērķu projekti, kas izteikti kā maršruta aprēķinātās vienības izmaksas (reālā izteiksmē 2017. gada cenās)
                     
                     
                        
                           69,54  EUR
                        
                     
                     
                        
                           63,19  EUR
                        
                     
                     
                        
                           109,28  EUR
                        
                     
                     
                        
                           62,09  EUR
                        
                     
                     
                        
                           54,65  EUR
                        
                     
                     
                        
                           50,07  EUR